b'\n_START_ARTICLE_\nArt\xc5\xabras Anusauskas\n_START_SECTION_\nBiografija\n_START_PARAGRAPH_\n1988 m. baig\xc4\x97 Lietuvos konservatorijos Veronikos Vitait\xc4\x97s klas\xc4\x99. Nuo 1989 m. Lietuvos konservatorijos (dab. Lietuvos muzikos ir teatro akademija) d\xc4\x97stytojas, profesorius. Tobulinosi d\xc5\xbeiazo improvizacijos kursuose 1991 m., 1992 m. Danijoje ir 1993 m. Vokietijoje._NEWLINE_Nuo 1983 m. koncertuoja kaip solistas. 1993-1995 m. vadovavo d\xc5\xbeiazo kvintetui (Neda Mal\xc5\xabnavi\xc4\x8di\xc5\xabt\xc4\x97, Liudas Mock\xc5\xabnas, Andrius Afinogenovas, Aleksandras Kazakevi\xc4\x8dius). 1994-1996 m. gyvavusio kvinteto \xe2\x80\x9eD\xc5\xbeiazo nublok\xc5\xa1ti\xe2\x80\x9c (N. Mal\xc5\xabnavi\xc4\x8di\xc5\xabt\xc4\x97, Vytautas Labutis, Leonidas \xc5\xa0inkarenko, Gediminas Laurinavi\xc4\x8dius) klavi\xc5\xa1ininkas. Su \xc5\xa1iais ansambliais ir solo koncertavo Italijoje, Vokietijoje, Danijoje, \xc5\xa0veicarijoje, Rumunijoje, \xc5\xa0vedijoje. Nuo 1989 m. Student\xc5\xb3 fortepijonin\xc4\x97s improvizacijos tarptautinio konkurso meno vadovas._NEWLINE_Kuria muzik\xc4\x85 fortepijonui solo ir d\xc5\xbeiazo ansambliams, aran\xc5\xbeuotes ir instrumentines fonogramas. Dalyvavo \xc4\xafra\xc5\xa1ant kompaktines plok\xc5\xa1teles \xe2\x80\x9eNemiga\xe2\x80\x9c (1996 m.), \xe2\x80\x9eKal\xc4\x97d\xc5\xb3 g\xc4\x97l\xc4\x97s\xe2\x80\x9c (1999 m.), \xe2\x80\x9eKurto Vailio moterys\xe2\x80\x9c (2002 m.), \xe2\x80\x9e\xc4\x8cigoni\xc5\xa1kos dainos ir romansai\xe2\x80\x9c (2002 m.), \xe2\x80\x9eJazz\xe2\x80\x98o klasika\xe2\x80\x9c (2002 m.), \xe2\x80\x9eGeriausios tango dainos\xe2\x80\x9c (2003 m.), \xe2\x80\x9eTylos puota\xe2\x80\x9c (2004 m.), \xe2\x80\x9eJazzy Lithuania\xe2\x80\x9c (2004 m.), \xe2\x80\x9eFree Spirits: Jazz From Lithuania\xe2\x80\x9c (2005 m.). Per 150 jo \xc4\xafra\xc5\xa1\xc5\xb3 yra Lietuvos radijo ir televizijos fonduose.\n_START_SECTION_\n\xc5\xa0eimynin\xc4\x97 pad\xc4\x97tis\n_START_PARAGRAPH_\nI\xc5\xa1siskyr\xc4\x99s, turi s\xc5\xabn\xc5\xb3 Kaspar\xc4\x85.'